Майдан (Закарпатска область)

Майдан  — село в Межгорском районѣ Закарпатской области Украины.
Полога и околиця
Село лежить при втоку  рѣкы Голятинкы в рѣку Рѣка на одстояню 12 км од районного центра.  До найблизшой желѣзничной штации (Воловець) — 45 км.Тронько П., с.373.   В околици суть вецеры жерела «квасной» воды.  На сѣвер од села на плосѣ 42 га во вышках 650 аж 900 м лежить ботанична памятка природы «Готарь Голятин»  з реликтовыми видами сосны обычайной  (Pinus sylvestris L.) и сосны чорной (Pinus nigra) зо стромами вѣком до 170 рокы.
На восток од села — ландшафтный заказник «Готарь Грабовець» з плохов 189 га. В самом селѣ и в околици суть добры можности убытованя в готелох.

История
Перва упоминка о селѣ в историчных жерелах односить ся на XVI. ст., тогдышна назва его была Борис-Полянка. Под назвов Майданка упоминать ся од XIX. ст.Тронько П., с.373.  Закладателѣ и первы паны села были члены грофской родины Телекиовцьов. Уже в XIX. вѣку село мало пилу на водяный погон. Року 1910 в селѣ жило 2622 людей: окрем Русинох еще 826 Нѣмцьох, 50 Мадярох. Подля вѣры:  грекокатоликы 1761, израелиты 833, римокатоликы 21.A történelmi Magyarország

Стару назву села Майданка змѣнили на Майдан зачатком 1920-х рр., в чехословацкой добѣ.Dr. Jiří Král, c. 117  
Року 1930 в селѣ были 2873 жителѣ: Русины — 2009, Евреи — 797, Чехы и Словаци — 35, Нѣмцѣ — 14, Мадяре — 7, иншы — 5, чужоземцѣ — 6. Подля вѣры: 1157 православных, 857 грекокатоликох. В селѣ быв нотариат, пошта, жандарьска станиця. Ходив державный автобус. Была чешска державна школа (2 классы) и фарска грекокатолицка (4 классы).Достал Я., с. 65.

Року 1969 жительох было 1340. В селѣ была централна справа колгоспа «Револуционер», якый мав 2365 га землѣ, з того ораницѣ — 170 га, косаловох и пашковох — 900 га. Главный напрям быв скотарство. В селѣ быв тыж млин и пила. Была осемрочна школа, библиотека, клуб на 400 мѣст. Верхный Быстрый еще належав до Майданской сельской рады.Тронько П., с.373. 

 Жерела 
 Dr. Jiří Král. Podkarpatská Rus. V Praze, nákladem vlastním, 1924.
 A történelmi Magyarország atlasza és adattára 1914 
 Достал, Ярослав. Підкарпатська Русь (Закарпаття періоду Чехословацької республіки: 1919–1938). Ужгород, «Карпати», 2014. .
 Тронько П. и др. (ред.) Історія міст і сіл України. Том 7. Закарпатська область. К. 1969.

Одказы
 Природно-заповѣдный фонд Межгорского района (укр.)
 https://goo.gl/maps/eHDtWSYE2my Кругова панорама села 1 (фото, 2015)
 https://goo.gl/maps/gjvtsi1Y9fs Кругова панорама села 2 (фото, 2015)

 Референции 

Катеґорія:Населены пункты Закарпатской области
Катеґорія:Села Україны
Катеґорія:Населены пункты Украины